OSNOVNA ŠKOLA KRALJA TOMISLAVA

NAŠICE

KLASA: 003-06/19-01/02

URBROJ: 2149/13-11-19-02

Našice, 29. siječnja 2019.

**ZAPISNIK**

devetnaeste sjednice Školskog odbora održane u utorak, 29. siječnja 2019. godine s početkom u 18,40 sati u Osnovnoj školi kralja Tomislava u Našicama, Ulica Matice hrvatske 1.

Nazočni: Iva Ramljak, Marko Žigić, Ana Vrlja Pavić, Miroslav Kojić, Vlatka Zahirović, ravnateljica, Jasminka Živković i Blanka Sertić, tajnik škole kao zapisničar.

Opravdano nenazočni: Dušan Nekić, Vlado Keglević i Branko Malenica

Predsjednica Iva Ramljak, pozdravlja sve nazočne članove Školskog odbora i konstatira potrebnu većinu za pravovaljano odlučivanje.

Nazočno je četiri (4) člana Školskog odbora.

Predlaže se sljedeći

**D N E V N I R E D :**

1. Donošenje Odluke o usvajanju Zapisnika osamnaeste sjednice Školskog odbora
2. Donošenje Odluke o usvajanju Financijskog izvješća za 2018. godinu
3. Natječajni postupak-zasnivanje radnog odnosa uz suglasnost Školskog odbora sukladno člancima 107. i 114. Zakona o odgoju i obrazovanju u osnovnoj i srednjoj školi.
4. Donošenje Pravilnika o radu
5. Pitanja i prijedlozi i

**DOPUNA DNEVNOG REDA:**

1. Utvrđivanje teksta Prijedloga Statuta i
2. Donošenje Pravilnika o načinu i postupku zapošljavanja u

Osnovnoj školi kralja Tomislava, Našice

Predloženi dnevni red i dopuna dnevnog reda jednoglasno se usvajaju.

Točka 5. Pitanja i prijedlozi bit će točka 7. dnevnog reda sjednice Školskog odbora

**Točka 1.**

Predsjednica Školskog odbora izvješćuje o realizaciji zaključaka osamnaeste sjednice Školskog odbora. Na tekst zapisnika i zaključaka donesenih na osamnaestoj sjednici Školskog odbora održanoj 26. studenog 2018. godine nema primjedbi te se jednoglasno donosi sljedeća

**ODLUKA**

**Školski odbor jednoglasno donosi odluku o usvajanju zapisnika osamnaeste sjednice Školskog odbora održane 26. studenog 2018. godine.**

**Točka 2.**

Jasminka Živković, voditelj računovodstva upoznaje Školski odbor s Prijedlogom Financijskog izvješća za 2018. godinu.

Nakon kraće rasprave jednoglasno se donosi sljedeća

**ODLUKA**

**1. Donosi se Odluka o usvajanju Financijskog izvješća za 2018. godinu za Osnovnu školu kralja Tomislava, Našice.**

**Točka 3.**

Na temelju članka 107. Zakona o odgoju i obrazovanju u osnovnoj i srednjoj školi ( Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17. i 68/18.) Osnovna škola kralja Tomislava, Našice, objavila je dana 17. siječnja 2019. godine natječaj za popunu radnih mjesta:

**a)Učitelj/ica razredne nastave -** određeno, puno radno vrijeme, zamjena za vrijeme roditeljskog dopusta, rad u PŠ Velimirovac - 1 izvršitelj

**b)Učitelj/ica edukator-rehabilitator -** određeno, puno radno vrijeme, zamjena za vrijeme roditeljskog dopusta, rad u posebnom odjelu - 1 izvršitelj

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči školske ustanove, dana 17. siječnja 2019. godine.

Rok za prijavu kandidata je **od 18. siječnja 2019. do 25. siječnja 2019. godine.**

1. Prijavu na natječaj za radno mjesto učitelja razredne nastave podnijelo je devet (9) kandidata. Sve prijave su pravovremene, ali se nitko ne poziva na pravo prednosti.

Privitak: Tablica kandidata

Ravnateljica predlaže zasnivanje radnog odnosa s Jelenom Kruljac, magistrom primarnog obrazovanja.

Školski odbor suglasan je s prijedlogom ravnateljice za zasnivanje radnog odnosa s Jelenom Kruljac, magistrom primarnog obrazovanja i jednoglasno donosi sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Jelenom Kruljac, magistrom primarnog obrazovanja na radnom mjestu učiteljice razredne nastave na određeno, puno radno vrijeme, zamjena za vrijeme roditeljskog dopusta Zrinke Pinter u PŠ Velimirovac.**

Prijavu na natječaj za radno mjesto učitelja edukatora-rehabilitatora na određeno, puno radno vrijeme, zamjena za vrijeme roditeljskog dopusta, rad u posebnom odjelu podnijelo je četiri (4) kandidata.

Sve prijave su pravovremene, ali se nitko ne poziva na pravo prednosti.

Privitak: Tablica kandidata

Ravnateljica predlaže zasnivanje radnog odnosa s Anom Galetić, magistrom primarnog obrazovanja.

Školski odbor suglasan je s prijedlogom ravnateljice za zasnivanje radnog odnosa s Anom Galetić, magistrom primarnog obrazovanja i jednoglasno donosi sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Anom Galetić, magistrom primarnog obrazovanja na radnom mjestu učiteljice edukatora-rehabilitatora na određeno, puno radno vrijeme, zamjena za vrijeme roditeljskog dopusta Martine Martinov Pelin, rad u posebnom odjelu.**

**Ugovor o radu s izabranom kandidatkinjom sklopit će se najduže do pet mjeseci zbog kriterija nestručnosti.**

**Točka 4.**

Tajnica Blanka Sertić upoznaje nazočne članove Školskog odbora s potrebom usklade Pravilnika o radu s novinama u Zakonu o odgoju i obrazovanju u osnovnoj i srednjoj školi kao i s Prijedlogom teksta Pravilnika o radu.

Školski odbor suglasan je s prijedlogom teksta Pravilnika o radu i jednoglasno donosi sljedeću

**ODLUKU**

**Školski odbor jednoglasno donosi Pravilnik o radu za Osnovnu školu kralja Tomislava, Našice.**

**Točka 5.**

Tajnica Blanka Sertić upoznaje nazočne članove Školskog odbora s potrebom usklade Statuta s novinama u Zakonu o odgoju i obrazovanju u osnovnoj i srednjoj školi kao i s Prijedlogom teksta Statuta.

Školski odbor suglasan je s prijedlogom teksta Statuta jednoglasno donosi sljedeću

**ODLUKU**

**Školski odbor jednoglasno utvrđuje tekst Prijedloga Statuta Osnovne škole kralja Tomislava, Našice.**

**Prijedlog utvrđenog teksta Prijedloga Statuta bit će dostavljen Osnivaču, Osječko-baranjskoj županiji radi dobivanja suglasnosti.**

**Točka 6.**

Tajnica Blanka Sertić upoznaje nazočne članove Školskog odbora s potrebom donošenja Pravilnika o načinu i postupku zapošljavanja u Osnovnoj školi kralja Tomislava, Našice.

Zakon o odgoju i obrazovanju u osnovnoj i srednjoj školi propisao je obvezu donošenja istog Pravilnika na koji će ured državne uprave dati suglasnost.

Školski odbor suglasan je s prijedlogom teksta Pravilnika o načinu i postupku zapošljavanja u Osnovnoj školi kralja Tomislava, Našice i jednoglasno donosi sljedeću

**ODLUKU**

**Školski odbor jednoglasno donosi Pravilnik o načinu i postupku zapošljavanja u Osnovnoj školi kralja Tomislava, Našice.**

**Tekst Pravilnika bit će dostavljen Uredu državne uprave u Osječko-baranjskoj županiji radi dobivanja suglasnosti.**

**Točka 7.**

Pitanja i prijedloga nije bilo.

Sjednica je zaključena u 19,30 sati.

Zapisničar: Predsjednica Školskog odbora:

Blanka Sertić Iva Ramljak